Wiwitanipun, pawestri asli saking Pangkalpinang lan keturunan Tionghoa kesah dhateng Jakarta ing taun 2001 kanggé nglajengaken kuliah ing London School Of Public Relations. Putri kapisan saking tigang sadhèrèk putrinipun Andreas Gunawan Basri lan Catharina Erliani punika miwiti karieripun kanthi ndhèrèk Miss Enchanteur 2002 lan duta pariwisata Jakarta Barat. Nanging Sandra langkung milih fokus ing kuliahipun. Sandra ingkang remen dhahar sawer lan kethék punika wiwit urip ing jagad panglipur nalikanipun ndhèrèk "Fun Fearless Female Majalah Cosmopolitan" 2006. Wonten ing acara punika, Sandra pikantuk juara kalih. Kemenangan punika dados "batu loncatan" Sandra, sasampunipun salah satunggalipun juri, Nia Dinata nyuwun Sandra supados ndhèrèk "casting". Sandra lulus "casting" kanggé paraga Lila, dhokter ayu lan pinter ing filem "Quickie Express" (2007). Sandra Dewi tambah misuwur awit "peran"nipun ing sinétron" kejar tayang "Cinta Indah".